《悯生篇》
明代·王世贞

上坐莫喧，下坐一言。今者食荠，焉知我酸。南山有柏，朝牂暮斤。

北山有柽，生而参天。何以弹乌，请用随侯。何以攻革，请用吴钩。

案鹓从禽，命豹逐鼠。谓汝不捷，卒当僇汝。迷阳升堂，国香道傍。

土杯在坫，玉卮汲浆。嫫母挟瑟，夷施幽闭。师涓教射，夔习击技。

磁石引金，阿锡禦冰。扬舲太行，骋骏洞庭。寄愁九天，渺旷无梯。

埋忧九渊，沈深无蹊。千日之外，中山曷力。百岁而往，司命奚德。

金丹在口，噤不能餐。岂无永生，逝者实叹。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。